১৯২৪ সাল থেকে ১৯৪৫ সাল পর্যন্ত জ্যাক ইডনের প্রথম-শ্রেণীর খেলোয়াড়ী জীবন চলমান ছিল। ক্রিকেটপ্রিয় পরিবারে জ্যাক ইডনের জন্ম। তার পিতা ল্যাঙ্কাশায়ারের পক্ষে পনেরো বছর পেশাদারী পর্যায়ে ক্রিকেট খেলেছেন। লেল্যান্ড মোটর্সের পক্ষে বেশ ভালো করার পর ১৯২৪ সালে অক্সফোর্ড বিশ্ববিদ্যালয়ের বিপক্ষে ল্যাঙ্কাশায়ারের সদস্যরূপে প্রথমবারের মতো খেলতে নামেন। এরপর থেকে যুদ্ধ শুরু হবার পূর্ব-পর্যন্ত পনেরো মৌসুম কাউন্টি দলটির পক্ষে খেলতে থাকেন। এ পর্যায়ে ল্যাঙ্কাশায়ার দলকে তিনি তার খেলোয়াড়ী জীবনে পঞ্চমবারের মতো চ্যাম্পিয়ন কাউন্টি হিসেবে দেখেন। সবগুলো প্রথম-শ্রেণীর খেলায় অংশ নিয়ে ২২,৬৭৯ রান ও পাঁচ শতাধিক উইকেটের সন্ধান পান।

জ্যাক ইডন ডানহাতি মাঝারিসারির ব্যাটসম্যান হিসেবে খেলতেন। বলকে প্রচণ্ড জোড়ে আঘাত করতেন। বামহাতে ধীরগতিসম্পন্ন বোলিং আবরণকৃত পিচে বেশ বাঁক খাওয়াতে সক্ষম ছিলেন। ১৯২৬ থেকে ১৯৩৯ সময়কালে ল্যাঙ্কাশায়ারের স্বর্ণালী সময়ে দলের অবিচ্ছেদ্য অঙ্গে পরিণত হয়েছিলেন।

স্বর্ণালী সময়
আন্তর্জাতিক ক্রিকেট
ব্যক্তিগত জীবন
প্রথম-শ্রেণীর ক্রিকেট